Държавен вестник, бр. 89, 2016 г., стр. 27

БРОЙ  89	
Д Ъ Р Ж А В Е Н  В Е С Т Н И К 	
СТР.  27  
6. вземат предвид информацията за детето 
или ученика, предоставена от ръководители 
на социални услуги в общността в случаите, 
когато детето или ученикът ползват такива, 
както и от лечебни заведения, при необхо­
димост;
7. вземат предвид мнението на родителя, 
представителя на детето или лицето, което 
полага грижи за детето;
8. вземат предвид мнението на детето или 
ученика – при възможност;
9. гарантират достъпа на информация 
за родителя, представителя на детето или 
лицето, което полага грижи за детето, през 
всички етапи на оценяващия процес и търсят 
неговото съгласие;
10. спазват етичния кодекс на детската 
градина или училището.
Чл. 75. (1) Оценката на децата и учениците 
се извършва индивидуално от всеки специ­
алист в екипа по чл. 68, ал. 2 при отчита­
не на силните страни и възможностите за 
участие в образователния процес на детето 
или ученика.
(2) Времето за индивидуалното оценяване 
на едно дете или ученик е по преценка на 
съответния специалист в зависимост от ин­
дивидуалните особености и потребности на 
детето или ученика и е в рамките на съот­
ветните срокове по чл. 73.
Чл. 76. (1) Оценката на индивидуалните 
потребности от допълнителна подкрепа за 
личностно развитие на децата и учениците е 
функционална.
(2) При извършването на оценката на децата 
и учениците, за които има индикации, че са 
със специални образователни потребности, 
увреждането и функционирането се разглеждат 
като следствие от взаимодействието между 
здравословното състояние (заболявания, 
разстройства и нарушения) и факторите на 
средата (контекста) в съответствие с Между­
народната класификация на функционирането 
на човека, уврежданията и здравето (ICF) на 
Световната здравна организация (СЗО) и при 
отчитане на Международната класификация 
на болестите – МКБ 10 на СЗО.
(3) Оценката на децата и учениците по 
ал. 2 се извършва съгласно Карта за оценка 
на индивидуалните потребности на детето 
или ученика.
(4) Картата за оценка на индивидуалните 
потребности съдържа следните компоненти:
1. оценка на функционирането на детето 
или ученика;
2. становище на екипа, извършил оценката 
на индивидуалните потребности, за необхо­
димите ресурси за допълнителна подкрепа за 
личностно развитие на детето или ученика;
3. определяне на спецификата и на вида 
на допълнителната подкрепа – краткосрочна 
или дългосрочна;
4. препоръка за ползване на други услуги, 
включително на социални услуги, или за 
включване в други занимания.
(5) Оценката на функционирането на детето 
или ученика включва:
1. общ здравен статус на детето или уче­
ника, физическо развитие;
2. емоционално и социално развитие 
(игрови умения; отношения с връстници; 
отношения с възрастни; социално приемливо 
поведение; самооценка; ниво на независимост; 
поведение, съответно на възрастта; умения 
за самообслужване и самостоятелност; риск 
от нараняване; хиперактивност);
3. познавателно развитие (памет; внимание; 
мислене; интелект);
4. езиково и говорно развитие и комуни­
кативни умения (латерализация; гнозис и 
праксис; рецептивна реч; експресивна реч; 
писмена дейност; математически умения; 
невербална комуникация; комуникативна 
функция на езика);
5. обучение (постижения в образователния 
процес; обучение по учебни програми по 
общообразователни учебни предмети; обуче­
ние по учебни програми по учебни предмети 
или модули за професионално образование и 
обучение; участие в терапевтични програми);
6. семейни отношения (контакт с родители­
те или други членове от семейството, честота 
на контактите, качество на контактите; ос­
новни грижи и закрила; емоционална връзка 
и стабилност на отношенията в семейството; 
родителски стил на възпитание);
7. социална среда (семейна история; разши­
рено семейство; жилищни условия; социални 
характеристики и ресурси на средата).
(6) Всеки специалист от екипа по чл. 68, 
ал. 2 попълва съответната на неговата ком­
петентност част от Картата за оценка, като 
отделните части се съгласуват между специ­
алистите.
(7) Всеки специалист от екипа по чл. 68, 
ал. 2 изготвя писмен доклад, който представя 
на председателя на екипа в 3-дневен срок от 
извършването на оценката.
(8) Картата за оценка е неразделна част 
от личното образователно дело на детето или 
ученика и се предава заедно с останалите 
негови документи при прехода му от една 
институция в друга в системата на предучи­
лищното и училищното образование.
(9) На родителя, представителя на детето 
или лицето, което полага грижи за детето, 
се предоставя копие от попълнената Карта 
за оценка на индивидуалните потребности на 
детето или ученика.
Чл. 77. (1) При несъгласие на родителя, 
представителя на детето или лицето, което 
полага грижи за детето, с оценката на индиви­
дуалните потребности на детето или ученика 
със специални образователни потребности,